b'\n_START_ARTICLE_\nFysisk st\xc3\xb8rrelse\n_START_SECTION_\nSymbolet for en fysisk st\xc3\xb8rrelse\n_START_PARAGRAPH_\nSymboler i fysikken er vanligvis \xc3\xa9n bokstav i kursiv, enten med latinske eller gresk alfabet. Vektorer_NEWLINE_skrives ofte med fet skrift. For \xc3\xa5 presisere, kan symboler modifiseres med indekser i hevet eller senket skrift, som for kinetisk energi, E\xe2\x82\x96._NEWLINE_Det finnes langt flere fysiske enheter enn symboler s\xc3\xa5 det er konvensjon \xc3\xa5 presisere hvilken st\xc3\xb8rrelse_NEWLINE_et symbol representerer f\xc3\xb8rste gang det brukes i en formel.\n_START_SECTION_\nFysiske enheter\n_START_PARAGRAPH_\nEn fysisk enhet [Q] er noe du m\xc3\xa5ler i forhold til ([Q] leses \xc2\xabenhet av Q\xc2\xbb). En enhet skrives normalt som et grunnsymbol, med latinsk skrift (ikke kursiv), samt et prefiks, f.eks. km, hvor m er enheten meter og k er prefikset 1000 (kilo). _NEWLINE_Enheter er ikke uavhengige, men bindes sammen i system. Det vanligeste m\xc3\xa5lesystemet i fysikken i dag er SI-systemet. Siden enhetene er bundet sammen er det bare et lite antall enheter som trengs \xc3\xa5 bestemmes med m\xc3\xa5ling. Disse kalles grunnenheter. Det metriske system har grunnenhetene meter, kilogram,_NEWLINE_sekund, ampere, kelvin, mol, og candela. Alle andre enheter kalles avledede enheter og kan uttrykkes ved grunnenhetene. Et eksempel p\xc3\xa5 en avledet enhet er enheten for kraft, Newton, hvor N = kg m s\xe2\x81\xbb\xc2\xb2. Andre m\xc3\xa5lesystemer har andre grunnenheter.\n_START_SECTION_\nProblemer med enheter\n_START_PARAGRAPH_\nVed beregninger innen et helhetlig system av enheter er det sjelden behov for omregningsfaktorer. Dersom avstander i en beregning angis b\xc3\xa5de i nautiske mil og kilometer og hastigheter er i miles og forbruk av drivstoff regnes om fra Gallons, og innkj\xc3\xb8pt drivstoff er i liter blir beregningene hemmet av et stort antall omregningsfaktorer der det er viktig \xc3\xa5 passe p\xc3\xa5 at enhetene til slutt stemmer med de beregninger som er gjort._NEWLINE_Ett problem med seilfly og sm\xc3\xa5fly ved samme flyplass, er at seilflyene regner h\xc3\xb8yde i meter over den plassen de flyr fra, mens sm\xc3\xa5flygerne bruker fot over havet. En rask hoderegning er n\xc3\xb8dvendig n\xc3\xa5r h\xc3\xb8yden skal formidles.'